Lenkijos universitetai
Lenkijos universitetai vadovaujasi 2005 m. Lenkijos aukštojo mokslo įstatymu. Pagal šį įstatymą veikia kitos valstybinės ir nevalstybinės aukštosios mokyklos; katalikų ir kitų tikėjimų aukštosios mokyklos bei kunigų seminarijos jo nesilaiko. Pagal šį įstatymą: žodis universitetas gali būti naudojamas tos auštosios mokyklos pavadinime, kuri turi teisę suteikti daktaro laipsnį bent dešimtyje sričių, tame tarpe bent po du humanitarinių, socialinių arba teologinių, matematinių, fizinių, gamtos arba technikos mokslų, biologijos, medicinos, chemijos, farmacijos, žemės ūkio arba veterinarijos mokslo sričių. žodžiai technikos universitetas (lenk. politechnika) gali būti naudojami tos auštosios mokyklos pavadinime, kuri turi teisę suteikti daktaro laipsnį bent dešimtyje sričių, tarp kurių bent šešios – techninės. žodis universitetas, papildomas būdvardžiu, apibrėžiančiu aukštosios mokyklos profilį, gali būti naudojamas tos auštosios mokyklos pavadinime, kuri turi teisę suteikti bent šešis skirtingus daktaro laipsnius, tame tarpe bent keturi – atitinkantys mokyklos profilį. Šiuo metu Lenkijoje veikia 43 aukštosios mokyklos, turinčios universiteto statusą (2012 m.rugpjūčio mėn. dnuomenimis): 43 valstybinis universitetas (18 klasikinių universitetų ir 23 būdvardiniai universitetai), 18 technikos universitetų (politechnika); 2 nevalstybiniai universitetai – abu priklauso Katalikų bažnyčiai.